ანდერს ლინდეგორი

ანდერს როზენკრანც ლინდეგორი (დ. 13 აპრილი, 1984) — დანიელი ფეხბურთელი, ინგლისურ კლუბ „ბარნლისა“ და დანიის ეროვნული ნაკრების მეკარე.

საკლუბო კარიერა
ოდენსე
ანდერს ლინდეგორი დაიბადა დირუპში, ოდენსეს გარეუბანში. მან საფეხბურთო კარიერა დანიის სუპერლიგის გუნდ „“-ში დაიწყო. მისი დებიუტი დანიის სუპერლიგაში „სილკებორგთან“ 3-1 მოგებულ შეხვედრაში შედგა 2006 წლის 19 ნოემბერს. მან თავისი პირველი მატჩი -ს ტურნირებში მაკედონიურ „რაბოტნიჩკის“ წინააღმდეგ ჩაატარა 2009 წლის 30 ივლისს, სადაც მისმა გუნდმა 4-3 გაიმარჯვა. ლინდეგორი „ოდენსეში“ ყოფნის უმეტეს ნაწილს სათადარიგოთა სკამზე ატარებდა, არეკ ონიშკოს რეზერვად. ამიტომაც ის იჯარის წესით გაასხვისეს „კოლდინგში“, სადაც პირველ ოთხ შეხვედრაში დამარცხების შემდეგ ლინდეგორის გუნდმა 10 შეხვედრა წაუგებლად ჩაატარა. მას შემდეგ, რაც 2009 წლის ივნისში ყოფილ ცოლთან დაკავშირებული სკანდალის გამო ონიშკო „ოდენსედან“ გაუშვეს, ანდერსი გუნდის ძირითადი მეკარის მთავარ კანდიდატურად განიხილებოდა, თუმცა გუნდში როი კეროლის მოსვლის შემდეგ ლინდეგორი იძულებული გახდა ოდენსე დაეტოვებინა.

ოლესუნი
2009 წელს ლინდეგორი შეუერთდა ნორვეგიულ კლუბ „ოლესუნს“. თავიდან ანდერსი იჯარის წესით იყო ამ გუნდში, შემდეგ კი ოფიციალურად გახდა მისი წევრი. 2009 წელს მან გუნდთან ერთად მოიგო ნორვეგიის თასი. 2010 წელს ლინდეგორი გახდა დანიისა და ნორვეგიის წლის საუკეთესო მეკარე.

მანჩესტერ იუნაიტედი
2010-11
2010 წლის ნოემბრის დასაწყისში ცნობილი გახდა იმის შესახებ, რომ ინგლისური კლუბი „მანჩესტერ იუნაიტედი“ დაინტერესებული იყო ლინდეგორის ყიდვით. თუმცა, მაშინ დანიის ეროვნული ნაკრებისა და „მანჩესტერ იუნაიტედის“ ყოფილმა მეკარემ, პეტერ შმეიხელმა განაცხადა, რომ ანდერსი პრემიერ ლიგაში სათამაშოდ ჯერ მზად არ იყო. 27 ნოემბერს ანდერსი შეუერთდა „იუნაიტედს“ და გუნდთან 3.5 წლიან კონტრაქტს მოაწერა ხელი. დაუზუსტებელი ინფორმაციით ეს ტრანსფერი 3.5 მილიონი გირვანქა დაჯდა. ის ახალ გუნთან ერთად მთელი დეკემბერი ვარჯიშობდა, თუმცა თამაშის უფლება არ მიეცა მანამ, სანამ სატრანსფერო ფანჯარა არ გაიღო 2011 წლის 1 იანვარს. ლინდეგორი პრემიერ ლიგაში ოფიციალურად 2011 წლის 6 იანვარს დარეგისტრირდა და გუნდში 34 ნომრიანი მაისური მიიღო.

29 იანვარს შედგა ლინდეგორის დებიუტი „მანჩესტერში“, ინგლისის თასზე „საუთჰემპტონთან“ 2-1 მოგებულ შეხვედრაში. თავისი პირველი მატჩი „ოლდ ტრაფორდზე“ ანდერსმა 19 თებერვალს ითამაშა კვლავ ინგლისის თასზე, სადაც „იუნაიტედმა“ 1-0 დაამარცხა „კროული თაუნი“. მარტში მან მუხლზე გადაიტანა ქირურგიული ჩარევა, რის გამოც 5 კვირის განმავლობაში თამაში ვერ შეძლო.

16 მაისს ლინდეგორმა ითამაშა „მანჩესტერის“ რეზერვისტების შემადგენლობაში მანჩესტერის დიდი თასის ფინალში „ბოლტონ უანდერსის“ რეზერვისტების წინააღმდეგ, რომელიც იუნაიტედის 3-1 გამარჯვებით დასრულდა.

2011-12
14 სექტემბერს ლინდეგორმა პირველად ითამაშა ჩემპიონთა ლიგაზე „ბენფიკას“ წინააღმდეგ. მატჩი 1-1 დასრულდა, ხოლო ლინდეგორმა არაერთ მომენტში იხსნა თავისი გუნდი გოლისგან. თუმცა, სერ ალექს ფერგიუსონმა თავისი არჩევანი არ შეცვალა და პრემიერ ლიგის მომდევნო შეხვედრაში „ჩელსის“ წინააღმდეგ კვლავ დავიდ დე ხეა ათამაშა. კითხვაზე, თუ რას იტყოდა ძირითად შემადგენლობაში მოხვედრაზე, ლინდეგორმა უპასუხა: 18 ოქტომბერს ლინდეგორმა მეორე შეხვედრა ითამაშა ჩემპიონთა ლიგაზე „ოცელულის“ წინააღმდეგ, რომელშიც მანჩესტერ იუნაიტედმა 2-0 გაიმარჯვა.

2011 წლის 1 ოქტომბერს ლინდეგორმა სადებიუტო შეხვედრა ჩაატარა პრემიერ ლიგაში „ნორიჯის “ წინააღმდეგ. ეს შეხვედრა „მანჩესტერმა“ ოლდ ტრაფორდზე 2-0 მოიგო. ანდერსმა თავისი მშრალი სერია გააგრძელა პრემიერ ლიგის კიდევ ოთხ შეხვედრაში: სახლში „სანდერლენდთან“ 1-0 მოგებულ შეხვედრაში 5 ნოემბერს, სტუმრად „ასტონ ვილასთან“ 1-0 მოგებულ მათჩში 3 დეკემბერს, ასევე 5-0 მოგებულ თამაშებში „ფულჰემთან “ და „უიგანთან“. მისი ეს სერია 4 იანვარს დასრულდა, როდესაც „ნიუკასლმა“ „მანჩესტერი“ 3-0 დაამარცხა. 1 კვირის შემდეგ ლინდეგორმა ითამაშა თავისი ყველაზე მნიშვნელოვანი მატჩი, „მანჩესტერ სიტის“ წინააღმდეგ, სადაც იუნაიტედმა 3-2 გაიმარჯვა. მან კარის მშრალად შენახვა შეძლო „ბოლტონის“ წინააღმდეგ 3-0 მოგებულ თამაშშიც. 30 იანვარს მან ვარჯიშზე დაიზიანა კოჭი, რის გამოც მოუხდა გამოეტოვებინა თამაში მომდევნო დღეს „სტოკის“ წინააღმდეგ, რომელშიც ასევე ვერ თამაშობდა დავიდ დე ხეა, ასე რომ ახალგაზრდა ბენ ამოსს მოუხდა კარის დაცვა. იმავე კვირაში სერ ალექს ფერგიუსონმა განაცხადა, რომ ლინდეგორი 4-5 კვირა თამაშს ვერ შეძლებდა და ის ვერ ჩაატარებდა მატჩს „ვესტ ბრომვიჩთან“.

სანაკრებო კარიერა
ლინდეგორს ნათამაშები აქვს დანიის 19 წლამდელთა, 20 წლამდელთა და ეროვნულ ნაკრებებში. მისი დებიუტი 19 წლამდელთა ნაკრებში 2002 წლის სექტემბერში შედგა. მან ითამაშა ევროპის 19 წლამდელთა ჩემპიონატის საკვალიფიკაციო ეტაპზე შვეიცარიის წინააღმდეგ. 2010 წლის 8 ოქტომბერს დანია პორტუგალიას დაუპირისპირდა. მაშინ როდესაც დანიელები 2-0 მარცხდებოდა, მთავარი მეკარე, ტომას სორენსენი დაშავდა და მის ნაცვლად მოედანზე ლინდეგორი შევიდა. მან არაერთხელ იხსნა თავისი გუნდი, თუმცა 85 წუთზე გოლი მაინც გაუშვა კრიშტიანუ რონალდუსგან. შეხვედრა 1-3 დასრულდა. ანდერსმა ძირითად შემადგენლობაში დაიწყო თამაში ევრო 2012-ის საკვალიფიკაციო ეტაპზე კვიპროსის წინააღმდეგ და კარი მშრალად შეინახა, ამ თამაშში დანიელებმა 2-0 გაიმარჯვეს.

სტატისტიკა
საკლუბო სტატისტიკა
სტატისტიკა განახლებულია 2011 წლის 4 დეკემბრის მონაცემებით

ტიტულები
საკლუბო
ოლესუნი

ნორვეგიის თასი (1): 2009

მანჩესტერ იუნაიტედი

ინგლისის სუპერთასი (1): 2011
მანჩესტერის დიდი თასი (1): 2011

ინდივიდუალური
კნიკსენის ჯილდო (1): 2010
დანიის წლის საუკეთესო მეკარე (1): 2010